Sapi

Sapi (Basa krama: lembu) iku kéwan raja-kaya saka familia Bovidae lan subfamilia Bovinae. Saliyané dipiara kanggo nggarap sawah (déning wong tani) kaya ta (narik luku, garu, lan liya-liyané), sapi uga bisa dijupuk susu lan dagingé. Daging sapi rasané énak lan bisa digawé warna-warna masakan. Saliyané iku kulit sapi uga bisa dimanfaatké kanggo gawé bedhug, kendhang, lan wayang kulit.

 Pakan Sapi 
Pakan kéwan raja-kaya kang tradhisional lumrahé suket, godhong jagung, lan godhong-godhongan kaya ta godhong waru, godhong pethet, lan liya-liyané.
Mengkono uga sapi, lumrahé saliyané godhong-godhongan kaya mau uga kadang-kadang dicampuri katul yaiku glepung saka kulit beras. Katul iku digawé saka kulit beras kang digiling.
Nanging bahan-bahan pangan kaya mau lumrahé thukulé musiman. Yèn wayah udan akèh sing thukul subur lan yèn wayah katiga bakal padha garing. Apamanéh yèn wayah rendheng bakal mati kebacken. Mulané yèn wayah mangsa-mangsa kang tinamtu para peternak sapi bakal kangélan luru pakan sapi. Saliyané iku, rega suket uga mundhak.http://www.disnak.jabarprov.go.id(dipunundhuh tanggal 23 April 2011)
Saiki ana pakan sapi kang ora gumantung saka mangsa. Pakan sapi kang jenengé protefeed iki bisa tinemu sawayah-wayah tanpa ngenténi mangsa udan.Protefeed iki bahané saka sampah nabati. Sampah nabati iki tuladhané sampah kulit wiji kopi, ampas tebu (ampas sisa gawé gula) lan ampas téla. Bahan-bahan kang asalé saka sampah ing dhuwur iku duwé protéin kang akèh, saéngga bisa nambah gizi pakan sapi.

 Habitat 
Sapi ana kang diternak ing padang rumput lan diumbar urip bébas. Modél raja-kaya kang kaya ngéné iki kaya ta ing laladan Sumba-Sumbawa lan ing Éropa kang akèh padang rumput. Saliyané cara kang kaya mangkono ana uga sapi kang diternak kanthi cara dikandhang. Dadi sapi-sapi mau urip ing kandhang sapi. Sanajan uripé ing kandhang, nanging sapi-sapi mau kanthi rutin dipakani lan dirumat. Kandhang sapi kudu diresiki sawayah-wayah supaya sapi ora kena lelara, saliyané iku sapi kudu dibedhiangi. Sapi dibedhiangi kanthi cara diobongaké dami (wit pari) yèn wayah bengi.green.kompasiana.com (dipunundhuh tanggal 23 April 2011)

 Jinis Sapi 
Ing Indonésia ana warna-warna jinis sapi.disnakeswan.kalbarprov.go.id (dipunundhuh tanggal 23 April 2011)
+Jinis Sapi Unggulan No. Jinis Cirine 01. Sapi Simental warna kulité coklat rada abangwulu pérangan endhassikil wernané putihawaké gedhé, kekerapiké diopèni ing panggonan kang duwéni iklim sedheng. 
kang diolah umumé dagingé. 02. Sapi Ongole Wernané putih semu klawuGelambire wiwit ngisor rahang nganti dhadhaEndhasé dawaKupingé cilik, kakuKempolé gedhé, kulite kandel  03. Sapi Madura Wernané abang bataDuwéni sungu kang cilik rada metu  04. Sapi Limosin Wernané soklat nom, kuning rada klawuAwaké gedhé dawaPaling cocok urip ing daérah kanthi iklim sedhengan 05. Sapi Fries Holand Duwéni werna putih ireng kanthi wates kang cethaIng pucuking buntut wernané putih 06. Sapi Brangus Wernané irengGulu lan kupinge cendhakGegere lurusAwaké gedhé, kekersikile gedhé, kuwatcampuran antarané sapi Brahman lan Angus 07. Sapi Brahman wernane putih, awu-awu, utawa abanggelambire saka rahang nganti dhadhapunuke ing dhuwur bahuendhase dawakupinge gedhékempole gedhékulite kandel 08. Sapi Aberden Angus Werna irengGulu cendhakKuping cendhakWulu akèhGeger lurus
Awaké gempalSikil gedhé, kuwat. 09. Sapi Bali Wédok wernané abang semu emasLanang wernané irengBokong mengisor wernané putihSungune gedhé, dawa, madhep mengarepSikile kuwat.

 Asil olahan 
 Déndéng sayat 
Déndéng sayat yaiku lembaran tipis daging sapi kang dibumboni. Déndéng sayat iki kanggo lawuh nalika mangan. Cara masak déndéng sayat kanthi digoreng. (dipunundhuh tanggal 23 April]

 Susu sapi 

Masarakat Indonesia wiwit mangertèni yèn sapi bisa ngasilaké susu nalika dijajah bangsa Walanda, udakara abad XVII. Susu sapi bisa digawé warna-warna panganan. Prinsip kanggo ngolah susu sapi yaiku pasteurilisasi lan sterilisasi. (dipunundhuh tanggal 23 April 2011)
Susu kalebu nutrisi sepisanan kanggo makluk kang lagi waé lair, kanggo kéwan apa déné kanggo manungsa. Susu sapi duwé gizi kang akèh, amarga susu sapi ngandhut zat kimia kang dibutuhaké awak kaya ta Calsium, Phosphor, Vitamin A, Vitamin B lan Riboflavin kang dhuwur. Susu sapi gampang dicerna usus lan duwé protéin, mineral lan vitamin. Telu-telune ndadèkaké susu sapi dadi bahan panganan kang fleksibel kang bisa diatur kadar lemaké, saéngga bisa jumbuh karo seléra konsumén.
Susu sapi uga bisa diolah saéngga duwé rasa strobérry, rasa jeruk, anggur lan buah-buah liyané.
Susu kalebu bahan pangan héwani, yaiku wujud cuwèran putih kang diasilaké kéwan raja-kaya lan kanthi cara diperes.
Saiki, méh saben laladan duwé pabrik susu.
Ing Sumatra Lor susu diasilaké ing Kabupatèn Deli Serdang, Simalungun, Binjai lan Medan. Ing Pulo Jawa, susu diasilake lan diproses ing laladan Jawa Barat yaiku Lembang lan ujung berung, Jawa Tengah yaiku ing Semarang, Ungaran lan Boyolali lan ing laladan Jawa Wétan yaiku ing Pujon, Nongko jajar, Batu lan Grati.
Ing Amérika Sarékat, laladan-laladan penghasil susu ana ing kawasan urban utawa perkotaan kang akèh pandhudhuké. Praja Amérika Sarékat kang ngasilaké susu kaya ta Wisconsin, California, New York, Minnesota,Pensylvania, Michican, Ohio lan Iowa.

Susu sapi bisa dadi sumber protéin. Para ilmuwan nerangaké yèn susu sapi bisa dadi pengganti ASI utawa Air Susu Ibu. Saliyané iku susu sapi bisa dadi nutrisi kang ora mbebayani tumrap kaséhatan awak.(dipunundhuh tanggal 23 April 2011)

 Cara Nemtokaké Umur Sapi 
Cara kanggo nemtokaké umur sapi yaiku kanthi ndeleng untuné sapi. Cara iki asring digunakaké kanggo mangertèni umur sapi kang ora dicathet kapan lairé sapi kasebut déning para peternak sapi.

 Nemtokaké umur pedhèt

Nalika dideleng untuné pedhet wis ana lan jangkep nanging durung temata, bisa dingertèni yèn umur pedhèt kasebut kira-kira 12-17 dina. Yèn untuné wis jèjèr lan temata umur pedhèt kasebut luwih saka 30 dina. Yèn untu pedhèt wis ana tandha naté dienggo utawa ana gèsèkan, pedhèt kasebut umuré 2-3 sasi. Sunguné uga wis metu, dawané kira-kira 3 cm. Untu seri sapi kanthi nomer I 1 yèn wis naté digunakaké kanthi titikan ana tipet gesekan karo ilat, pedhèt kasebut umuré 10-12 sasi.

2. Nemtokaké umur sapi diwasa  

Menawa untu sapi I 1 wis ganti karo untu tetep, mula sapi wis diarani diwasa. Biasané umuré wis mancik 2 taun. Yén untu sapi kang nomer  I 2 wis ganti, umuré wis 3 taun. Yén untu nomer I4 wis ganti, umuré sapi wis 4 taun.  

 Lelara Tumraping Sapi 
Manéka lelara bisa nyerang sapi, lelara iki bisa njalari mudhuné manéka asil olahan produksi sapi lan ana kang bisa njalari sapi mati. Lelara kang umum ditemokaké ing sapi yaiku:

 Radang Ambing utawa Mastitis
 Bloat Timpanitis
 Penyakit Mulut lan Kuku (PMK)
 Antrak utawa radang limpa
 Tuberkulosis (TBC)

 Liya-liya 
 Bison
 Daging sapi

 Pranala njaba 
 La Fratta, Italian Chianina cattle breeders -Sinalunga, Siena, Italy
 Western Watersheds Project-Cows versus Conservation
 Cattle Breeds website-Oklahoma State University
 Cattle.com-Comprehensive Beef Portal
 PBS Nature: Holy Cow (about cows in general) 
 UK Lincoln Red Cattle Society
 SearchCattle.com - Specialized Cattle Search Engine 
 Photo Gallery with Images of Cattle
 Prairie Ox Drovers -Information, help, and encouragement to get started with oxen.
 "Do McDonald's milkshakes contain seaweed?", The Straight Dope, 27-Nov-1992
 The Cattle Pages-Directory of information, cattle associations, and cattle breeders
 "45 Fun Facts About Cows" 

 Gladri 

 Cathetan suku 

Kategori:Kéwan ingon-ingon
Kategori:Chordata
Kategori:Mamalia

pl:Krowa
yi:בהמה
zh:牛